CELEX: 52019DP0212
Language: sk
Date: 2019-03-14 00:00:00
Title: Rozhodnutie Európskeho parlamentu zo 14. marca 2019 o návrhu Komisie na menovanie člena Jednotnej rady pre riešenie krízových situácií (N8-0021/2019 – C8-0042/2019 – 2019/0901(NLE))

21.1.2021   
            
            
               SK
            
            
               Úradný vestník Európskej únie
            
            
               C 23/585
            
         
      P8_TA(2019)0212
      Vymenovanie Sebastiana Laviolu za člena Jednotnej rady pre riešenie krízových situácií
      Rozhodnutie Európskeho parlamentu zo 14. marca 2019 o návrhu Komisie na menovanie člena Jednotnej rady pre riešenie krízových situácií (N8-0021/2019 – C8-0042/2019 – 2019/0901(NLE))
      (Súhlas)
      (2021/C 23/83)
      
         Európsky parlament,
      
      
                  —
               
               
                  so zreteľom na návrh Komisie zo 30. januára 2019 na vymenovanie Sebastiana Laviolu za člena Jednotnej rady pre riešenie krízových situácií (N8-0021/2019),
               
            
                  —
               
               
                  so zreteľom na článok 56 ods. 6 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),
               
            
                  —
               
               
                  so zreteľom na článok 122a rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A8-0148/2019),
               
            
                  A.
               
               
                  keďže v článku 56 ods. 4 nariadenia (EÚ) č. 806/2014 sa stanovuje, že členovia Jednotnej rady pre riešenie krízových situácií uvedení v článku 43 ods. 1 písm. b) uvedeného nariadenia sa majú vymenovať na základe zásluh, kvalifikácie, znalostí bankových a finančných záležitostí a skúseností súvisiacich s finančným dohľadom, reguláciou a riešením krízových situácií bánk;
               
            
                  B.
               
               
                  keďže napriek povinnostiam stanoveným v článku 56 ods. 4 nariadenia (EÚ) č. 806/2014 a napriek mnohým výzvam Európskeho parlamentu, aby sa pri predkladaní zoznamu kandidátov dodržalo vyvážené zastúpenie mužov a žien, Európsky parlament vyjadruje poľutovanie nad tým, že všetci kandidáti boli muži; keďže Európsky parlament vyjadruje poľutovanie nad tým, že ženy sú aj naďalej nedostatočne zastúpené vo výkonných pozíciách v oblasti bankových a finančných služieb, a žiada, aby sa táto žiadosť pri ďalšej nominácii rešpektovala; keďže všetky inštitúcie a orgány EÚ a vnútroštátne inštitúcie a orgány by mali zaviesť konkrétne opatrenia na zabezpečenie rodovej vyváženosti;
               
            
                  C.
               
               
                  keďže v súlade s článkom 56 ods. 6 nariadenia (EÚ) č. 806/2014 Komisia schválila 7. decembra 2018 užší zoznam kandidátov na pozíciu člena Jednotnej rady pre riešenie krízových situácií uvedený v článku 43 ods. 1 písm. b) uvedeného nariadenia;
               
            
                  D.
               
               
                  keďže v súlade s článkom 56 ods. 6 nariadenia (EÚ) č. 806/2014 poskytla tento zoznam Európskemu parlamentu;
               
            
                  E.
               
               
                  keďže Komisia prijala 30. januára 2019 návrh na vymenovanie Sebastiana Laviolu za člena rady a riaditeľa pre rozvoj a koordináciu politiky na riešenie krízových situácií v Jednotnej rade pre riešenie krízových situácií a tento návrh postúpila Európskemu parlamentu;
               
            
                  F.
               
               
                  keďže jeho Výbor pre hospodárske a menové veci potom pristúpil k posúdeniu kvalifikácie kandidáta navrhnutého za člena Jednotnej rady pre riešenie krízových situácií, a to najmä z hľadiska požiadaviek stanovených v článku 56 ods. 4 nariadenia (EÚ) č. 806/2014;
               
            
                  G.
               
               
                  keďže výbor usporiadal 26. februára 2019 vypočutie Sebastiana Laviolu, ktorý počas neho predniesol úvodné vyhlásenie a potom odpovedal na otázky členov výboru;
               
            
               
                  1.
               
               
                  schvaľuje návrh Komisie na vymenovanie Sebastiana Laviolu za člena Jednotnej rady pre riešenie krízových situácií na obdobie piatich rokov;
               
            
               
                  2.
               
               
                  poveruje svojho predsedu, aby postúpil toto rozhodnutie Európskej rade, Rade, Komisii a vládam členských štátov.
               
            
         (1)  Ú. v. EÚ L 225, 30.7.2014, s. 1.